સુરતની તાપી નદીમાં વિસર્જન કરવામાં આવતી પ્લાસ્ટર ઓફ પેરિસની ગણેશ મૂર્તિઓને કારણે નદીમાં પ્રદૂષણનું સ્તર વધ્યું છે. તેને અટકાવવા માટે એડ્વોકેટ અમિત મારફતે હાઇકોર્ટ સમક્ષ કરાયેલી જાહેરહિતની રિટમાં એવી રજૂઆત કરવામાં આવી હતી કે, પ્રદૂષણ નિયંત્રણ બોર્ડ દ્વારા પાણીનું પ્રદૂષણ અટકાવવા માટે નદીમાં કે તળાવમાં કોઇ પણ મૂર્તિ કે પ્રદૂષિત વસ્તુ પધરાવવા સામે પ્રતિબંધ ફરમાવવામાં આવ્યો છે. ત્યારે તાપી નદીમાં પધરાવવામાં આવતા આવી મૂર્તિઓને અટકાવવામાં આવવી જોઇએ. હાઇકોર્ટે કેસને ચુકાદા પર મુલતવી રાખ્યો છે.